Nuwe Leon Schuster-rolprent dán in teaters | Maroela Media
Leon Schuster en Themba Ntuli (Foto: Verskaf)
Hy sê Frank & Fearless volg in ware Schuster-tradisie: Die pittige komedie en humoristiese sosiale kommentaar waarvoor vorige flieks soos There’s a Zulu on my Stoep en Mr. Bones bekend is.
Wat dié fliek egter onderskei van vorige projekte, is dat dié fliek bestaan uit ŉ “relevante en omstrede storielyn” wat ŉ “diep emosionele impak sal laat”.
“Frank & Fearless was ŉ baie moeilike fliek om te maak en die draaiboek deur my, Gray Hofmeyr, en Geoff Newton, is oor ’n tydperk van vier jaar ontwikkel,” vertel Schuster. “Ek en Gray het vir die eerste keer saamgewerk aan Sweet and Short in 1991 en het sedertdien nege prente saam gemaak. Ons is ou kamerade en die een sonder die ander is soos vir ’n soldaat om oorlog toe te gaan sonder ŉ geweer.”
Schuster, plaaslik een van die suksesvolste rolprentmakers, sê hy is vol vertroue dat dié fliek al sy vorige projekte gaan oortref.
Frank & Fearless speel af in Afrika en neem kykers op ŉ avontuur wanneer ŉ hartlike ou man, Sonny Frank (Schuster), en ’n tienjarige plattelandse Afrika-seun, Fearless (Themba Ntuli), besluit om Suidoos-Asië se ambassadeur te ontvoer in ŉ poging om die uitwissing van renosters te bekamp.
Wanneer dinge erg skeefloop, word Frank en Fearless gedwing om ŉ peloton genadelose stropers aan te durf – en hier kom hulle te staan teen die eks-wildbewaarder, Dolf (Kenneth Nkosi), met wie Sonny ŉ nare ervaring gehad het.
“Dit was nogal ŉ omstrede besluit om ŉ komedie te laat afspeel teen so ŉ tragiese agtergrond soos die huidige renosterstropingskrisis. Ek glo egter dat komedie en tragedie mekaar kan komplementeer en kan bydra tot die emosionele impak van die verhaal en boodskap, mits die spel en storie heeltemal eerlik en opreg is,” sê Hofmeyr wat ook regisseur van die fliek is.
Die fliek word plaaslik versprei deur Filmfinity (Pty) Ltd en word op 23 November 2018 landswyd uitgereik. Frank & Fearless is vervaardig deur André Scholtz en Menzi Thabede in samewerking met M-Net, Chrome Films, die departement van handel en nywerheid (DTI) en die Nywerheidsontwikkelingskorporasie (IDC).
PT · 2 maande gelede
agnee net toe ek dog ons is verby sy simpel flieks. (die oues was goed met die pranks) maar die wat hy probeer act, nee wat, ek hou verby.
stem saam. sy flieks is swak. sal beslis nie gaan kyk nie. sy ; candid camara ; snitte het ek geniet maar nie sy flieks nie.
BOLANDER · 2 maande gelede
Ai, die groen monster!!!!!!!!
Bolander, gaan kyk jy dan maar namens al die ander wat nie wil kyk nie.
“Inspirerende storielyn”? Van Schuster. Onmoontlik. Dis seker ‘n verwysing na nog ‘n toilet rampie. Hou maar ver verby.
Heerlik, kan nie wag nie… Leon het soveel vermaak vir ons al gebring.
Nee ou Leon…
Maak eerder vir ons pranks, dis jou kos daai man.
– beste vermaak in my jeug was maar die ‘You must be Joking’s’.
So, die groot aankondiging met die uitreiking sy vorige rolprent (dat dit sy laaste fliek sou wees) was sommer net ñ liegstorie.
As julle nie daarvan hou nie, moet dit dan nie kyk nie! Daar is wel mense wat dit geniet!
NM · 2 maande gelede
SA het hopeloos te veel mense wat van dié toilethumor hou, seker omdat dit hul aan die land laat dink LOL
Die fliek speel seker weer grotendeels af in die toilet, want soos sy vorige flieks was maagwerkings die hooftema van sy stories. Hy vind dit klaarblyklik as goeie kykvermaak.
Schucks · 2 maande gelede
Rubber- of luislang in ‘n portable toilet. Confirmed.
Luister na julself en gaan stel bietjie selfondersoek in na hoekom dinge so sleg gaan in die land van ons.
Negatiewe kommentaar is aan die orde van die dag wat het geword van as ek niks goed kan sê nie blt eerder stil.
Shaun · 2 maande gelede
Waar is ons ou volkie se humorsin heen.